Միխայիլ Կիրակոսյան

Միխայիլ Մերուժանի Կիրակոսյան () ծնվ. 1985 թվականի հոկտեմբերի 24-ին, Թբիլիսի), ծագումով հայ ռուս լուսանկարիչ։ Լուսանկարիչների Եվրոպական ասոցիացիայի անդամ (FEP): Լրագրողների միջազգային ֆեդերացիայի (IFJ) անդամ։ Ռուսաստանի լրագրողների միության անդամ։ Ռուսաստանի լուսանկարիչների միության անդամ։

Կենսագրություն 
Միխայիլ Կիրակոսյանը ծնվել է 1985 թվականի հոկտեմբերի 24-ին Թբիլիսիում։ 2003թ. ավարտել է Մոսկվայի Չկալովի անվան թիվ 397 դպրոցը։ 2009 թվականին ավարտել է Մոսկվայի պետական շինարարական համալսարանի Արդյունաբերական և քաղաքացիական շինարարության ֆակուլտետը «Ինժեներ» մասնագիտությամբ։ 2010 թվականին ավարտել է Մոսկվայի ճարտարապետական ինստիտուտի «համակարգչային գրաֆիկա» կուրսը։

2004-2014 թթ. աշխատել է ճարտարապետության ոլորտում՝ անցնելով նախագծողից մինչև նախագծերի ղեկավարի մասնագտական ուղին։ Ավարտելով Միխայիլ Պանինի և Վլադիմիր Վյատկինի ֆոտոդպրոցների դասընթացները ՝ 2015 թվականից Կիրակոսյանը իրեն ամբողջովին նվիրել է ստեղծագործությանը։

Ստեղծագործական գործունեություն 
2015 թվականին Կիրակոսյանը հիմնել է լուսանկարիչների «Leica Club International» միջազգային ակումբը, որը գործում է մինչ օրս։ 2017 թվականին դարձել է լուսանկարիչների Եվրոպական ասոցիացիայի (FEP) անդամ և սկսել է դասավանդել «ճարտարապետական նկարահանում» հեղինակային դասընթացը Միխայիլ Պանինի ֆոտոդպրոցում։

2018 թվականին Կիրակոսյանի ճարտարապետական լուսանկարահանման ժանրում «Մոնումենտալ երկրաչափություն» նախագծի լուսանկարները ներառվել են Մոսկվայի թանգարանի արխիվային ֆոնդում, իսկ «Մոսկվա Սիթի» լուսանկարը ձեռք է բերվել Leica Camera ընկերության կողմից ապրանքանիշի գովազդի համար։ 

2019 թվականին Ռուսաստանում ֆուտբոլի աշխարհի առաջնության ժամանակ Կիրակոսյանը ստեղծել է լուսանկարչական «The Fans of Russia World Cup 2018» դիմանկարային նկարահանման ժանրի նախագիծը, որի հիման վրա 2019 թվականին «Blurb» հրատարակչությունում լույս է տեսել հեղինակային համանուն լուսանկարչական գիրքը։ 2020 թվականին ստեղծել է «Մոսկվայի կենդանաբանական այգի։ Մեկուսացում» ֆոտոնախագիծը, որը պատմում է լոկդաունի շրջանում Մոսկվայի կենդանաբանական այգու կենդանիների կյանքի մասին։ 

2021 թվականին Միխայիլը պայմանագիր է կնքել LUMAS միջազգային պատկերասրահի ցանցի հետ՝ «Մենք ձեզ նման ենք» դիմանկարային նկարահանման ժանրի նախագծից լուսանկարների ցուցադրության և վաճառքի նպատակով։ Նախագծի հերոսներն են Մոսկվայի կենդանաբանական այգու բնակիչ։ Լուսանկարները ցուցադրվել են աշխարհի 20 խոշոր քաղաքներում։

Լրագրողների միջազգային ֆեդերացիայի (IFJ) և Ռուսաստանի լրագրողների միության անդամ է։ Ռուսաստանի լուսանկարիչների միության անդամ։

Սոցիալական ֆոտոնախագծեր 
 2017- առ այսօր — «Անմահ գունդ»;
 2018 — «The Fans of Russia World Cup 2018»; 
 2018-առ այսօր — «Մոնումենտալ երկրաչափություն»; 
 2020 – «Մոսկվայի կենդանաբանական այգի. Մեկուսացում»;
 2020-առ այսօր – «Մենք ձեզ նման ենք»։

Արտ-Նախաագծեր 
 2021-առ այսօր – «Ռեինկարնացիա»
 2021-առ այսօր –«Love of money».

Ցուցահանդեսներ 
 2018-2019 – «Օբյեկտիվորեն Մոսկվայի մասին» ամենամյա մոսկովյան ցուցահանդեսի մասնակից; 
 2019 – LCI ցուցահանդեսի համակարգող և մասնակից «Ստանդարտ» հյուրանոցում; 
 2019 - «The Fans of Russia World Cup 2018» նախագծի աշխատանքների անհատական ցուցահանդես ՀՀ դեսպանատանը ՌԴ։

Պարգևներ 
 2018 — «35 Awards» միջազգային մրցույթի եզրափակիչ փուլի մասնակից;
 2021 — «Hasselblad Masters» միջազգային մրցույթի եզրափակիչ փուլի մասնակից «Վայրի բնություն» անվանակարգում։

Ծանցանկ

Արտաքին հղումներ 
 mikhailkirakosyan.ru
 Միխայիլ Կիրակոսյան
 Միխայիլ Կիրակոսյան

Ռուս լուսանկարիչներ
Ռուսաստանի ժուռնալիստների միության անդամներ